የጅማ ዩኒቨርሲቲ ተማሪዎች ወደ ትምህርት ገበታቸው እንዲመለሱ ጠየቀ
የጅማ ዩኒቨርሲቲ የተቋረጠውን የመማር ማስተማር ሒደት ለማስቀጠል ጥረት እያደረገ እንደሆነ ገልጾ ተማሪዎች ወደ ትምህርት ገበታቸው እንዲመለሱ ጠየቀ፡፡የዩኒቨርሲቲው ቴክኖሎጂ ኢንስቲትዩት ሳይንቲፊክ ዳይሬክተር ዶክተር ታመነ አዱኛ ከዋልታ ጋር ባደረጉት ቆይታ እንደገለጹት ፤መንግስት ከ2011 ዓ.ም. በ36ቱም የመንግስት ዩኒቨርሰቲዎች ተግባራዊ የሚያደርገውን የመውጫ ፈተና መመሪያ ተከትሎ ከኀዳር 11/2010 ዓ.ም ጀምሮ በዩኒቨርሲቲው የተቋረጠውን ትምህርት ለማስቀጠል ከተማሪዎች ጋር ውይይት ለማድረግ ጥረት እያደረገ ነው፡፡በቴክኖሎጂ ኢንስቲትዩት የተጀመረው የትምህርት ማቋረጥ አሁን በሁሉም ዩኒቨርሲቲዎች እንደቀጠለና ዩኒቨርሲቲው ተማሪዎችን ለማወያየትና በጉዳዩ ላይ መግባባት ላይ ለመድረስ በማስታወቂያዎች ቢገለጽም ይህ መረጃ አስከተከተጠናከረበት ጊዜ ድረስ ትምህርት አልተጀመረም፡፡ ዩኒቨርሲቲው ተማሪዎች በድጋሚ እንዲመዘገቡና በምዝገባቸው ወቅትም የዩኒቨርሲቲውን ሕግና ደምብ እንዲያከብሩ፣ ጥያቄዎቻቸውን በሰላማዊና አግባብነት ባለው መልኩ እንዲያቀርቡ እንዲሁም ጥያቄዎቻቸወን ሲያቀርቡ ትምህርታቸውን ሳያቋርጡ መሆን እንዳለበት የሚገልጹ ሐሳቦችን  የሚያካትት ደንቦችን እንዲፈርሙ እንደሚደረግ ዳይሬክተሩ ገልጸዋል፡፡በዳግም ምዘገባው ደንቦች ላይ የመውጫ ፈተና እንዲፈተኑ የሚጠቅስ ሐሳብ እንደሌለና ተማሪዎች ከአሉባልታና የአቻ ግፊት ነፃ በመሆን ዓላማን ለማሳካት መንቅሳቀስ እንደሚገባቸውም ጠቁሟል፡፡የመውጫ ፈተናን በተመለከተ በተማሪዎች ላይ የተፈጠረውን ብዥታ ጥያቄዎች ይበልጥ በውይይት ለማጥራት ለማድረግ ዩኒቨርሲቲው ዝግጁ መሆኑንም አረጋግጠዋል፡፡ሰሞኑን ተማሪዎች እየተመዘገቡ እንደሆነና ትምህርቱን ከመጪው ዓርብ ጀምሮ ለማስቀጠል መምህራን በማስተማሪያ ክፍሎች እንደሚገኙ ተመልክቷል፡፡እንደ ዶክተር ታመነ ማብራራያ ዩኒቨርሲቲው የምግብና የመኝታ አገልግሎቶችን ጨምሮ ለተማሪዎች ሁሉም አገልግሎቶች እንደሚቀጥሉም ታውቋል፡፡ከጸጥታ ጋር የተያያዙ ችግሮችን ለቆጣጠር የሚያስችል ኃይል ዩኒቨርሲቲው ስላለው በዚህ ረገድ ተማሪዎች ምንም የጸጥታ ስጋት እንዳይሰማቸው ሲሉ አክለው ገልጸዋል፡፡የዓመቱ የትምህርት ዘመን ሳይባክን ትምህርትን ማስቀጠል እንዲቻል ወላጆችም ሆኑ ተማሪዎች የበሉላቸውን አስተዋፅኦ እንዲያደርጉ ዩኒቨርሲቲው ጥሪ አቅርቧል፡፡